หมูกระทะไฮโซ น้ำทุกอย่างในร้านเป็นน้ำสิงห์ทั้งหมด ตั้งแต่น้ำซุปยันน้ำที่ใช้หุงข้าว (อะไรมันจะลงทุนขนาดนั้น) หมูนุ่มอร่อยมากๆ กินจานเดียวไม่เคยพอ อย่างน้อยต้อง 2 จานอัพ เนื้อวัวก็หมักใช้ได้ครับ นุ่มมาก ไม่เหนียวเลย สั่งเบียร์มาทานร่วมด้วยจะยิ่งอร่อย สำหรับร้านนี้กินเท่าไหร่ก็ไม่เบื่อ มาได้เกือบทุกอาทิตย์ เรื่องราคาอาจจะสูงซักหน่อยถ้าเทียบกับร้านทั่วๆ ไป แต่คุ้มค่าทุกบาทแน่นอนสำหรับคนชอบหมูกระทะ ข้อเสียคือถ้ามากลางวันคือ หาที่จอดรถยากพอสมควร แนะนำให้ใช้บริการรถไฟใต้ดินจะสะดวกที่สุดครับ